Suvestinė redakcija nuo 2015-11-11 iki 2016-03-25

Įsakymas paskelbtas: Žin. 2010, Nr. 11-542, i. k. 1102330ISAK0003D-34

LIETUVOS RESPUBLIKOS ŽEMĖS ŪKIO MINISTRO
Į S A K Y M A S

DĖL ŽEMDIRBIŲ ŠVIETIMO, KONSULTAVIMO PRIEMONIŲ, ŽEMĖS ŪKIO PARODŲ IR MOKSLINIŲ TYRIMŲ ATRANKOS KOMITETO SUDARYMO IR JO DARBO REGLAMENTO PATVIRTINIMO

2010 m. sausio 22 d. Nr. 3D-34
Vilnius


Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2008, Nr. 46-1732), 8.2 punktu:
. S u d a r a u Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komitetą (toliau – komitetas):
Jolanta Butkevičienė – žemės ūkio ministro patarėja, komiteto pirmininkė;
Joana Bacevičienė – Ekonomikos departamento Strateginio planavimo ir mokslo skyriaus vedėja (jos nesant – Skirmantė Smalskytė, Ekonomikos departamento Strateginio planavimo ir mokslo skyriaus vyriausioji specialistė);
Gileta Buitkienė – Buhalterinės apskaitos skyriaus vedėja (jos nesant – Benedikta Jakštienė,  Buhalterinės apskaitos skyriaus Vidaus apskaitos poskyrio vedėja);
Vilma Daugalienė – Kaimo plėtros departamento direktorė (jos nesant – Kristina Indriošienė, Kaimo plėtros departamento Alternatyviosios veiklos skyriaus vedėja);
Jekaterina Dmitrijeva – Europos sąjungos ir tarptautinių reikalų departamento direktoriaus pavaduotoja (jos nesant – Kristina Dubikovaitė, Europos sąjungos ir tarptautinių reikalų departamento Tarptautinių ryšių skyriaus vedėja);
Saulius Jakimavičius – žemės ūkio ministro patarėjas;
Saulius Jasius – Žemės ūkio gamybos ir maisto pramonės departamento direktoriaus pavaduotojas (jo nesant – Jolita Martutaitytė, Žemės ūkio gamybos ir maisto pramonės departamento Kokybės politikos skyriaus vedėja);
Aušra Kalantaitė – Žemės ir išteklių politikos departamento direktoriaus pavaduotoja (jos nesant – Gintarė Tumalavičienė, Žemės ir išteklių politikos departamento Žemės teisės skyriaus vedėja);
Vygantas Katkevičius – Ekonomikos departamento direktorius (jo  nesant – Zigmas Medingis, Ekonomikos departamento direktoriaus pavaduotojas);
Dalia Kavoliūnienė – Vidaus audito departamento direktorė (stebėtojo teisėmis) jos nesant – Artūras Ugenskas,  Vidaus audito departamento direktoriaus pavaduotojas (stebėtojo teisėmis);
Tomas Keršys – Žuvininkystės departamento Europos Sąjungos paramos skyriaus vedėjas (jo nesant – Oskaras Plieskis, Žuvininkystės departamento Europos Sąjungos paramos skyriaus vyriausiasis specialistas);
Rimutė Kėkštienė – Ekonomikos departamento Prekybos politikos ir eksporto skatinimo skyriaus vedėja (jos nesant – Irena Endriuškienė, Ekonomikos departamento Prekybos politikos ir eksporto skatinimo skyriaus vyriausioji specialistė); 
Dalia Sereikaitė – Teisės departamento Teisės taikymo ir kooperacijos skyriaus vedėja (jos nesant – Vilma Miliauskienė, Teisės departamento Teisės taikymo ir kooperacijos skyriaus vedėjo pavaduotoja).
Božena Zaborovska-Zdanovič – Visuomenės informavimo skyriaus vedėja (jos nesant – Jurga Vaičiūnė, Visuomenės informavimo skyriaus vyriausioji specialistė) 
Punkto pakeitimai:
Nr. 3D-370,
2010-04-22,
Žin., 2010, Nr.
48-2363 (2010-04-27), i. k. 1102330ISAK003D-370            
Nr. 3D-131,
2011-02-18,
Žin., 2011, Nr.
22-1081 (2011-02-22), i. k. 1112330ISAK003D-131            
Nr. 3D-732,
2011-10-04,
Žin., 2011, Nr.
123-5839 (2011-10-13), i. k. 1112330ISAK003D-732            
Nr. 3D-354,
2013-05-16,
Žin., 2013, Nr.
53-2655 (2013-05-23), i. k. 1132330ISAK003D-354            
Nr. 3D-127,
2014-03-05,
paskelbta TAR 2014-03-06, i. k. 2014-02816            
Nr. 3D-799,
2014-10-29,
paskelbta TAR 2014-10-29, i. k. 2014-15099            
Nr. 3D-835,
2015-11-09,
paskelbta TAR 2015-11-10, i. k. 2015-17850            

. T v i r t i n u Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto darbo reglamentą (pridedama).



ŽEMĖS ŪKIO MINISTRAS	KAZYS STARKEVIČIUS

PATVIRTINTA 
Lietuvos Respublikos žemės ūkio 
ministro 2010 m. sausio 22 d. 
įsakymu Nr. 3D-34



. 

. Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto darbo reglamentas (toliau – darbo reglamentas) nustato Švietimo, konsultavimo priemonių, žemės ūkio parodų ir mokslinių tyrimų atrankos komiteto (toliau – Priemonių atrankos komitetas) funkcijas, teises, pareigas ir darbo organizavimą.
. Priemonių atrankos komitetas savo veikloje vadovaujasi Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš nacionalinių lėšų finansuojamų priemonių bendrosiomis administravimo taisyklėmis, patvirtintomis Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 ( Žin., 2010, Nr. 132-6743), Žemės ūkio šviečiamųjų renginių, žemės ūkio parodų, mugių, konkursų organizavimo finansavimo taisyklėmis, patvirtintomis Lietuvos Respublikos žemės ūkio ministro 2007 m. gegužės 16 d. įsakymu Nr. 3D-237 (Žin., 2007, Nr. 63-2429; 2009, Nr. 152-6854), Žemdirbių konsultavimo išlaidų finansavimo taisyklėmis, patvirtintomis Lietuvos Respublikos žemės ūkio ministro 2006 m. balandžio 25 d. įsakymu Nr. 3D-171 (Žin., 2006, Nr. 47-1689; 2010, Nr. 42-2030), Žemės ūkio ministerijos tarptautinių mokslinių tyrimų ir technologijų plėtros projektų administravimo taisyklėmis, patvirtintomis Lietuvos Respublikos žemės ūkio ministro 2009 m. kovo 19 d. įsakymu Nr. 3D-177 (Žin., 2009, Nr. 34-1313, Nr. 145-6445), Žemės ūkio, maisto ūkio ir žuvininkystės mokslinių tyrimų ir taikomosios veiklos finansavimo taisyklėmis, patvirtintomis Lietuvos Respublikos žemės ūkio ministro 2007 m. gegužės 11 d. įsakymu Nr. 3D-232 (Žin., 2007, Nr. 54-2104; 2009, Nr. 145-6444), Asociacijų, vienijančių asmenis, užsiimančius žemės ir miškų ūkio bei alternatyviąja veikla, narystės Europos Sąjungos ir kitose tarptautinėse organizacijose mokesčio mokėjimo ir atstovavimo Europos Sąjungos ir kitose tarptautinėse organizacijose finansavimo taisyklėmis, patvirtintomis Lietuvos Respublikos žemės ūkio ministro 2006 m. birželio 28 d. įsakymu Nr. 3D-266 (Žin., 2006, Nr. 75-2885; 2009, Nr. 151-6802), ir kitais teisės aktais, reglamentuojančiais valstybės paramos teikimą; 
Punkto pakeitimai:
Nr. 3D-131,
2011-02-18,
Žin., 2011, Nr.
22-1081 (2011-02-22), i. k. 1112330ISAK003D-131            

. Priemonių atrankos komiteto veikla grindžiama kolegialiu klausimų svarstymu.

. 

. Priemonių atrankos komitetas vykdo šias funkcijas:
. nagrinėja pateiktas paraiškas finansuoti žemdirbių švietimo ir konsultavimo, žemės ūkio parodų, asociacijų atstovavimo Europos Sąjungos ir kitose tarptautinėse organizacijose priemones (toliau – paraiškas);
. sprendžia dėl mokslinių tyrimų ir taikomosios veiklos projektų finansavimo ir nagrinėja Žemės, maisto ir žuvininkystės ūkio tyrimų priežiūros komisijų, patvirtintų Lietuvos Respublikos žemės ūkio ministro įsakymu (toliau – Priežiūros komisijos), atlikto žemės ūkio, maisto ūkio ir žuvininkystės mokslinių tyrimų ir taikomosios veiklos paraiškų vertinimo rezultatus;
. teikia siūlymus Lietuvos Respublikos žemės ūkio ministrui ir (arba) Žemės ūkio ministerijos kancleriui dėl finansavimo paraiškose nurodytoms priemonėms skyrimo; 
Punkto pakeitimai:
Nr. 3D-642,
2013-09-17,
Žin., 2013, Nr.
99-4914 (2013-09-20), i. k. 1132330ISAK003D-642            

. prireikus teikia siūlymus dėl priimtų sprendimų pakartotinio nagrinėjimo ir paramos skyrimo nutraukimo.
. Priemonių atrankos komitetas, vykdydamas savo funkcijas, turi teisę:
. nurodyti, kad paraiškos ir kiti dokumentai netinkamai parengti;
. prašyti pareiškėją patikslinti paraišką ar pateikti trūkstamą informaciją;
. prašyti pareiškėją dalyvauti Priemonių atrankos komiteto posėdyje svarstant jo paraišką;
. kviesti Lietuvos Respublikos žemės ūkio ministerijos (toliau – ministerija), Nacionalinės mokėjimo agentūros prie Žemės ūkio ministerijos darbuotojus ir kitus asmenis dalyvauti Priemonių atrankos komiteto posėdyje;
. atlikti kitas teisės aktams neprieštaraujančias funkcijas.
. Priemonių atrankos komitetas, vykdydamas savo funkcijas, privalo vadovautis viešumo, teisėtumo, priimamų sprendimų nešališkumo principais.

. 

. Priemonių atrankos komiteto veiklos forma yra posėdžiai, kurie rengiami pagal poreikį, bet ne vėliau kaip per 35 dienas nuo paraiškų gavimo ir užregistravimo ministerijoje datos. Priemonių atrankos komiteto posėdžiai yra protokoluojami.
. Priemonių atrankos komiteto sekretoriato funkcijas atlieka už atskirų iš nacionalinių valstybės biudžeto lėšų finansuojamų priemonių vykdymą atsakingi ministerijos struktūriniai padaliniai (toliau – sekretoriatas). 
Punkto pakeitimai:
Nr. 3D-370,
2010-04-22,
Žin., 2010, Nr.
48-2363 (2010-04-27), i. k. 1102330ISAK003D-370            
Nr. 3D-131,
2011-02-18,
Žin., 2011, Nr.
22-1081 (2011-02-22), i. k. 1112330ISAK003D-131            

. Sekretoriatas, gavęs paraiškas ir jas įvertinęs, parengia paraiškų vertinimo rezultatų suvestines ir pateikia Priemonių atrankos komiteto pirmininkui prieš 5 darbo dienas iki svarstymo Priemonių atrankos komiteto posėdyje.
. Prieš 3 darbo dienas iki Priemonių atrankos komiteto posėdžio Priemonių atrankos komiteto pirmininkas arba jo pavedimu sekretoriatas išsiunčia Priemonių atrankos komiteto nariams paraiškų vertinimo rezultatų suvestines asmeniškai kiekvienam Priemonių atrankos komiteto nariui.
. Posėdžiams pirmininkauja Priemonių atrankos komiteto pirmininkas, o jo nesant pavaduotojas. Posėdis yra teisėtas, jeigu jame dalyvauja ne mažiau kaip pusė Priemonių atrankos komiteto narių. Priimti sprendimai yra teisėti, kai už juos balsuoja ne mažiau kaip pusė posėdyje dalyvavusių Priemonių atrankos komiteto narių. Jeigu posėdyje negali dalyvauti daugiau negu pusė Priemonių atrankos komiteto narių, Priemonių atrankos komiteto pirmininkas posėdį atideda, apie tai informuodamas Priemonių atrankos komiteto narius. Priemonių atrankos komiteto narys, sistemingai nedalyvaujantis posėdžiuose ir neinformuojantis apie nedalyvavimo priežastis, Priemonių atrankos komiteto pirmininko teikimu gali būti išbrauktas iš Priemonių atrankos komiteto narių.
. Nagrinėjamus klausimus pristato sekretoriato darbuotojas ar kitas Priemonių atrankos komiteto pirmininko nurodytas ministerijos tarnautojas.
. Visi Priemonių atrankos komiteto nariai turi lygias balso teises. Balsuojama atvirai. Jeigu kokiu nors klausimu nuomonės nesutampa, Priemonių atrankos komiteto narys gali savo atskirąją nuomonę pateikti raštu. Balsams pasiskirsčius po lygiai, lemia Priemonių atrankos komiteto pirmininko balsas.
. Priemonių atrankos komiteto narys privalo informuoti posėdžio dalyvius ir nusišalinti nuo klausimo svarstymo, kai jo dalyvavimas balsuojant galėtų sukelti viešųjų ir privačių interesų konfliktą.

. 

. Priemonių atrankos komiteto posėdžio protokole nurodoma data, dalyvavę Priemonių atrankos komiteto nariai, į Priemonių atrankos komiteto posėdį kviesti asmenys, svarstomi klausimai ir priimti siūlymai. Protokole įrašoma atskiroji Priemonių atrankos komiteto nario nuomonė, jei tokia buvo. Su posėdyje dalyvavusiais Priemonių atrankos komiteto nariais suderintą Priemonių atrankos komiteto posėdžio protokolą pasirašo Priemonių atrankos komiteto pirmininkas ir sekretoriato atstovas, rengęs protokolą.
. Priemonių atrankos komiteto posėdžio protokole turi būti įrašytas komisijos sprendimas, t. y.:
. siūlymas skirti paramą nurodant: paraiškos registracijos numerį, priemonės pavadinimą, paramos gavėją, skirtos paramos sumą;
. siūlymas neskirti paramos, nurodant: paraiškos registracijos numerį, priemonės pavadinimą, pareiškėją, paramos neskyrimo priežastį;
. siūlymas prašomą paramos sumą sumažinti nurodant: paraiškos registracijos numerį, priemonės pavadinimą, pareiškėją, prašomą paramos sumą ir sumažintą paramos sumą, paramos sumažinimo priežastį;
. kiti Priemonių atrankos komiteto posėdyje priimti sprendimai.
. Posėdžio protokolai registruojami ministerijos Dokumentų valdymo skyriuje.

. 

. Priemonių atrankos komiteto sudėtis ir šis darbo reglamentas prireikus keičiami Lietuvos Respublikos žemės ūkio ministro įsakymu.
_________________


Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-370,
2010-04-22,
Žin., 2010, Nr.
48-2363 (2010-04-27), i. k. 1102330ISAK003D-370                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-131,
2011-02-18,
Žin., 2011, Nr.
22-1081 (2011-02-22), i. k. 1112330ISAK003D-131                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

3.

                    Lietuvos Respublikos žemės ūkio ministerija, Įsakymas
                
Nr. 3D-732,
2011-10-04,
Žin., 2011, Nr.
123-5839 (2011-10-13), i. k. 1112330ISAK003D-732                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

4.

                    Lietuvos Respublikos žemės ūkio ministerija, Įsakymas
                
Nr. 3D-354,
2013-05-16,
Žin., 2013, Nr.
53-2655 (2013-05-23), i. k. 1132330ISAK003D-354                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

5.

                    Lietuvos Respublikos žemės ūkio ministerija, Įsakymas
                
Nr. 3D-642,
2013-09-17,
Žin., 2013, Nr.
99-4914 (2013-09-20), i. k. 1132330ISAK003D-642                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

6.

                    Lietuvos Respublikos žemės ūkio ministerija, Įsakymas
                
Nr. 3D-127,
2014-03-05,
paskelbta TAR 2014-03-06, i. k. 2014-02816                
Dėl žemės ūkio ministro 2010 m. sausio 22 d. įsakymo Nr. 3D-34 ,,Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo“ pakeitimo

7.

                    Lietuvos Respublikos žemės ūkio ministerija, Įsakymas
                
Nr. 3D-799,
2014-10-29,
paskelbta TAR 2014-10-29, i. k. 2014-15099                
Dėl žemės ūkio ministro 2010 m. sausio 22 d. įsakymo Nr. 3D-34 "Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo" pakeitimo

8.

                    Lietuvos Respublikos žemės ūkio ministerija, Įsakymas
                
Nr. 3D-835,
2015-11-09,
paskelbta TAR 2015-11-10, i. k. 2015-17850                
Dėl žemės ūkio ministro 2010 m. sausio 22 d. įsakymo Nr. 3D-34 „Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo“ pakeitimo

